Rostislav Merkulov

Rostislav Merkulov (11. oktoober 1912 Tsarskoje Selo – 24. aprill 1978 Tallinn) oli eesti viiuldaja, vioolamängija, orkestrijuht ja dirigent.

Aastatel 1931–1941 mängis ta viiulit ja juhatas tantsuorkestrit Merry Pipers.

1933. aastal lõpetas ta Tallinna Konservatooriumi Johannes Karl Paulseni viiuliklassi.

Aastatel 1933–1941 oli ta Riigi Ringhäälingu Sümfooniaorkestri vioolamängija, 1944–1945 Eesti Raadio Sümfooniaorkestri vioolamängija ja vioolarühma kontsertmeister. Lühemat aega mängis ta vioolat Eesti Akadeemilise Helikunstnike Seltsi keelpillikvartetis.

Teise maailmasõja aastatel oli ta Eesti NSV Riiklike Kunstiansamblite Džässorkestri dirigent. 1945. aastast oli ta Eesti Raadio Estraadiorkestri dirigent, 1957. aastast peadirigent.Eesti muusika biograafiline leksikon. Tallinn: Valgus, 1990, lk 144

Ta tegi ka arranžeeringuid ja orkestreeringuid.

Ta on maetud Tallinna Metsakalmistule.Kalmistute register HAUDI

Tunnustus
1954 Eesti NSV teeneline kunstnik

Viited

Välislingid
Rahvusarhiivi fotode andmebaas. Eesti NSV teeneline kunstnik, Eesti Raadio ja Televisiooni estraadiorkestri peadirigent Rostislav Merkulov (1962)
ERR arhiiv. Papa Valter pajatab: Rostislav Merkulov (2008)

Kategooria:Eesti viiuldajad
Kategooria:Eesti vioolamängijad
Kategooria:Eesti orkestrijuhid
Kategooria:Eesti dirigendid
Kategooria:Eesti Muusika- ja Teatriakadeemia vilistlased
Kategooria:Eesti NSV teenelised kunstnikud
Kategooria:Metsakalmistule maetud
Kategooria:Sündinud 1912
Kategooria:Surnud 1978